Voss Gondol

**Voss Gondol** er en gondolbane på Vossevangen i Voss kommune i Hordaland. Taubanen går fra en nedre terminal ved Voss jernbanestasjon 57 meter over havet, til en øvre terminal på toppen av fjellet Hanguren (Hangur) på cirka 820 meter. Denne banen har erstattet den gamle Hangursbanen som var i drift fra 1963 til 2019.

Gondolbanen har ni store vogner og kan frakte rundt tusen passasjerer i timen hver vei. Turen til friluftsområder, skianlegg og restaurant på toppen tar ni minutter, og banen kjører hele året. Voss Gondol åpnet i 2019.

## Anlegg

Hengebanen har ni gondoler med navn etter fjelltopper i området. Hver kabin har plass til 34 personer, og heisen kan frakte i overkant av 1000 personer hver vei i løpet av en time. Banen er 2020 meter lang og har tre master, den første ved Mølsterberget.

Ved øvre stasjon på Hangurstoppen ligger en restaurant med plass til 450 gjester. På fjellet er det også et stort område for friluftsliv og et omfattende skianlegg, med Voss Resorts skiheiser som gondolbanen er en del av, løyper, sykkel- og turstier, samt Bavallen flysted for paragliding.

Da Voss Gondol åpnet sommeren 2019, erstattet den Hangursbanen («Dinglo og Danglo»), en taubane fra Hangursveien i retning mot fjelltoppen, som var i drift fra 1963 til 2015 og et landemerke på Voss. Sammenlignet med den gamle gondolbanen er den nye over 770 meter lengre og har 200 høydemeter ekstra.

Anlegget kostet mer enn 300 millioner kroner. 16 grunneiere med eiendommer under traséen får erstatning for verditapet som skyldes gondolbanen.

### Bygging
Voss kommune godkjente i 2013 en reguleringsplan som tok hensyn til en mulig ny Hangursbane og en ny øvre stasjon. Fylkesmannen i Hordaland godkjente detaljreguleringsplanen for ny bane i brev av 24. august 2015. Men da den gamle Hangursbanen ble lagt ned i 2015 var det enda ikke sikkert at en ny bane ville bli en realitet. Det var også noe motstand mot de nye planene, blant annet fra naboer som var redd for å få en gondolbane over takene sine. Våren 2016 ble det nye trafikknutepunktet på Voss bygget. I det ligger også  nedre stasjon til den nye banen. Salg av leiligheter i Hangursvegen Terrasse skulle også finansiere første byggetrinn på ny gondolbane. Til tross for noe motstand lokalt bekreftet Voss kommune 15. januar 2018 at en ny bane vil bli bygget og at den nye Gondolbanen skulle stå ferdig i 2019. 23. januar ble det kjent at berørte grunneiere ba om juridisk bistand for å få vurdert om ekspropriasjonsvedtaket er i strid med taubaneloven. Sommeren 2018 var arbeidet med nye Hangursbanen godt i gang..

### Åpning

Den nye gondolbanen på Voss ble tatt i bruk onsdag 10. juli 2019, med offisiell åpning torsdag 26. september.


File:Voss Gondol Gondola aerial passenger lift (taubane) Bottom station Boarding disembarking terminal Platform Cabins Trafikknutepunktet Vossavangen Voss Norway 2019-11-20 0531.jpg|Gondolbanen har ni gondoler som kan føre inntil tusen passasjerer i timen hver vei. Bildet viser plattformen for av- og påstigning ved nedre terminal.

File:Voss Gondol Gondola aerial passenger lift Cableway (taubane) View from cabin Fog in valley Vossavangen Steel cables Supporting tower (mast) -3 -2 Blue winter afternoon light (blåtime) Snow etc Voss Norway 2019-11-20 0863.jpg|Heisen løfter passasjerene over 750 høydemeter. Banen er 2020 meter lang og har tre store master. Bildet er tatt fra en gondolkabin ved øvre mast og viser panoramautsikt over Vossavangen og Vangsvatnet (under tåka) med Hardanger bak.

File:Voss Gondol Aerial gondola passenger lift (taubane) Cableway cabins and platform for boarding embarking at the summit station top terminal at Hanguren Hangurstoppen mountain 820 m etc Voss Norway 2019-11-20 DSC00845.jpg|Av- og påstigningsterminalen ved øvre stasjon på Hangurtoppen. 




File:Voss Gondol Gondola aerial passenger lift (taubane) View from cabin Vossavangen Vangsvatnet Mølstertunet Tvildemoen Cableway Railway Station Snow November afternoon sunset etc Voss Norway Distorted panorama photo 2019-11-20 IMG 5721.jpg|Utsyn fra banen over sentrale deler av Voss, Vangsvatnet og landskapet omkring. Foran i bildet, ned litt til venstre, sees Mølstertunet ved Voss folkemuseum.

File:Voss Gondol Gondola aerial passenger lift (taubane) Summit station top terminal at the Hanguren mountain 820m Ski resort Cabin Cableway Panoramaløypa Paraglider pilots Snow November afternoon sunset Voss Norway Distorted panorama photo.jpg|Høyfjellsområdet omkring toppstasjonen omfatter skiheiser og løyper, turstier og annet. Paragliderpilotene til venstre er på vei til Bavallen flysted like ved.

File:Voss Gondol Aerial passenger lift (taubane) Summit station top terminal Hanguren mountain Hangurstoppen 820m Ski resort Ski lift (skiheis) Cableway Snow etc November afternoon sunset Voss Norway Distorted panorama photo 2019-11-20 5765.jpg|Terminalbygningen med restauranten og skiheiser på Hangurstoppen.

File:Voss Gondol Gondola aerial passenger lift (taubane) Hangurstoppen Restaurant interior Snow November afternoon sunset etc Voss Norway Distorted panorama photo 2019-11-20 DSC00773.jpg|Hangurstoppen restaurant har sitteplass til 450 gjester.


## Andre gondolbaner i Norge
* Ulriksbanen i Bergen
* Krossobanen på Rjukan
* Fjellheisen i Tromsø
* Fjellheisen i Narvik
* Loen Skylift i Loen i Nordfjord
* Zeppelinfjellet ved Ny-Ålesund

## Se også
* Hangursbanen, den gamle gondolbanen på Voss i drift 1963–2015
* Voss Fjellheisar, Vestlandets største skianlegg

## Referanser


## Eksterne lenker
* 
* Voss Gondol og Hangurstoppen Restaurant
* Voss Resort Fjellheiser